المحميه الطبيعيه او ملجأ الحياة البريه او محميه الحياة البريه او محمية المحيط الحيوى او محميه بيولوجيه او محميه طبيعيه , هيا منطقه محميه ليها اهميه للنباتات او الحيوانات او السمات الجيولوجيه او غيرها, محجوزه لاغراض الحفظ عشان توفير فرص خاصه للدراسه او البحث عن طريق المؤسسات الحكوميه او ملاك الاراضى الخاصه, زى الجمعيات الخيريه و مؤسسات البحث. المحميات الطبيعيه بتندرج فى فئات IUCN المختلفه بالاعتماد على مستوى الحمايه اللى بتوفرها القوانين المحليه, و فى العاده بتكون محميه بشكل صارم اكتر من المنتزه الطبيعى. بترجع الممارسات الثقافيه اللى بتعادل تقريبا عمل و صيانة المناطق المحجوزه للحيوانات للعصور القديمه, الملك تيسا ملك سيلان عمل وحده من اقدم محميات الحياه البريه فى العالم فى القرن التالت قبل الميلادو المحميات القديمه اتعملت فى الغالب كانت على اساس دينى زى مناطق الغابه الشريره فى غرب افريقيا و اللى كانت محظوره على البشر, اللى كانو مهددين بالهجوم الروحى لو راحو هناك. بتعتبر المناطق المقدسه من المحرمات من دخول الانسان للصيد معروفه فى كتير من الثقافات القديمه فى كل العالم. اول محميه طبيعيه حديثه فى العالم اتعملت سنة 1821 من عالم الطبيعه و المستكشف تشارلز وارتون حولين ممتلكاته فى والتون هول, غرب يوركشاير صرف 9000 جنيه استرلينى على بنا جدار بطول تلات اميال و طوله 9 اقدام عشان يحيط حديقته ضد الصيادين, حاول تشجيع حياة الطيور من خلال زراعه الاشجار عشان تعيش فيها.